b'\n_START_ARTICLE_\nOrdinul Vulturul Ro\xc8\x99u\n_START_PARAGRAPH_\nOrdinul Vulturul Ro\xc8\x99u a fost  o decora\xc8\x9bie \xc3\xaenalt\xc4\x83, cavalereasc\xc4\x83 prusac\xc4\x83 de merit. Ea a fost fundat\xc4\x83 la \xc3\xaenceputul secolului al XVIII-lea sub numele de Ordre de la sinc\xc3\xa9rit\xc3\xa9 (Ordinul Sincerit\xc4\x83\xc8\x9bi) ca ordin cavaleresc al cur\xc8\x9bii. Din 1792, dup\xc4\x83 trecerea teritoriilor francone a casei Hohenzollern la Prusia, el a fost conferit de regele Prusiei, devenind cel mai important dup\xc4\x83 acel al Vulturului Negru. Premiul a fost acordat p\xc3\xa2n\xc4\x83 la sf\xc3\xa2r\xc8\x99itul monarhiei \xc3\xaen 1918 \xc8\x99i desfiin\xc8\x9bat la 11 august 1919.\n_START_SECTION_\nIstorie\n_START_PARAGRAPH_\nCtitorul ordinului a fost domnitorul principatului de Bayreuth, Gheorghe Wilhelm de Brandenburg-Bayreuth, \xc3\xaen ziua de 17 noiembrie 1705. Probabil l-a fost \xc3\xaentemeiat pe baza ordinului englez al Jartierei, cu care a f\xc4\x83cut cuno\xc8\x99tin\xc8\x9b\xc4\x83  \xc3\xaen timpul c\xc4\x83l\xc4\x83toriile sale._NEWLINE_Ultimul Margraf de Brandenburg-Ansbach \xc8\x99i Bayreuth, Christian Frederick Carol Alexandru, a dat ordinului, pe care l-a preluat la 13 iulie 1734, \xc3\xaen ziua de 23 iunie 1777, statute noi, denumindu-l \xe2\x80\x9eMare Ordin Princiar al Vulturului Ro\xc8\x99u de Brandenburg\xe2\x80\x9d (Hochf\xc3\xbcrstlicher Brandenburgischer Roter-Adler-Orden\xe2\x80\x9d).  _NEWLINE_Dup\xc4\x83 vinderea celor dou\xc4\x83 principate Brandenburg-Bayreuth \xc8\x99i Brandenburg-Ansbach prin ultimul principe Karl Alexander, Margraf de Brandenburg-Ansbach regelui Frederic Wilhelm al II-lea al Prusiei, acesta a instalat ordinul, pe 12 iunie 1792, cu al 2-lea rang \xc3\xaen succesiunea decora\xc8\x9bilor prusace._NEWLINE_Pe 18 ianuarie 1810 ordinul a fost \xc3\xaemp\xc4\x83r\xc8\x9bit \xc3\xaen trei clase, iar pe 18 ianuarie 1830 a fost ad\xc4\x83ugat\xc4\x83 posibilitatea decor\xc4\x83rii cu stea pentru clasa a 2-a precum crearea ordinului de clasa a 4-a. \xc3\x8en ziua de 18 mai 1842, regele Frederic Wilhelm al IV-lea a decretat executarea unei medalii de argint al ordinului acordate doar membrilor str\xc4\x83ini ai trupelor prusace, care a fost modificat\xc4\x83 mai t\xc3\xa2rziu de \xc3\xaemp\xc4\x83ratul Wilhelm I al Germaniei (1871) . La 18 octombrie 1861, s-a mai anexat \xc8\x99i Marea Cruce ca cel mai \xc3\xaenalt rang al premiului precum un colan pentru merite deosebite._NEWLINE_La \xc3\xaenceputul Primului R\xc4\x83zboi Mondial distinc\xc8\x9bia a fost l\xc4\x83rgit\xc4\x83 la cinci clase redenumite \xc3\xaen: cavaler, ofi\xc8\x9ber, comandor, mare comandor, cavaler al Marii Cruci) \xc8\x99i, din 1918, a fost afiliat\xc4\x83 o medalie pentru solda\xc8\x9bi obi\xc8\x99nui\xc8\x9bi cu merite deosebite de r\xc4\x83zboi.\n_START_SECTION_\nDescrierea ordinului\n_START_PARAGRAPH_\nInsigna de clasele I-III este o cruce patt\xc3\xa9e (maltez\xc4\x83) pe aur, emailat\xc4\x83 \xc3\xaen alb, iar pentru Marea Cruce ea este compus\xc4\x83 din aceea\xc8\x99i cruce, \xc3\xaen plus cu vulturi emaila\xc8\x9bi ro\xc8\x99ii \xc3\xaentre bra\xc8\x9bele ei. Crucea de clasa a 4-a este similar\xc4\x83, dar cu bra\xc8\x9be de argint simple \xc8\x99i netede. La toate se afl\xc4\x83 \xc3\xaen mijloc un medalion \xc3\xaenr\xc4\x83mat auriu, care poart\xc4\x83 vulturul ro\xc8\x99u pe fond alb emailat pe avers \xc8\x99i ini\xc8\x9bialele regelui Frederic Wilhelm, deasupra cu coroana prusac\xc4\x83, pe revers. Medalionul pentru clasa I este \xc3\xaenconjurat de o bram\xc4\x83 emailat\xc4\x83 albastru, purt\xc3\xa2nd deviza ordinului: Sincere et Constante._NEWLINE_Steaua purtat\xc4\x83 pe piept este \xc3\xaenzestrat\xc4\x83 pentru Marea Cruce aurie cu opt raze, pentru clasa I de argint cu opt col\xc8\x9buri, iar pentru clasa II de argint cu patru col\xc8\x9buri, cu o cruce patt\xc3\xa9e sm\xc4\x83l\xc8\x9buit\xc4\x83 alb, toate cu raze drepte. Medalionul central poart\xc4\x83 vulturul ro\xc8\x99u pe fond alb emailat, \xc3\xaenconjurat de un inel emailat cu motoul distinc\xc8\x9biei, albastru pentru Marea Cruce, de culoare alb\xc4\x83 pentru celelalte categorii. _NEWLINE_Banda \xc8\x99i panglica tradi\xc8\x9bional\xc4\x83 al ordinului sunt albe, cu dou\xc4\x83 dungi portocalii la margini, dar ca premii de lupt\xc4\x83 au fost frecvent conferite cu coroan\xc4\x83 (mai ales pentru membrii familiei regale), la o band\xc4\x83/panglic\xc4\x83 alb-neagr\xc4\x83, similar\xc4\x83 cu acea a Crucii de Fier. Colanul este alc\xc4\x83tuit de trei tipuri de verigi: Primul a fost o brum\xc4\x83 albastr\xc4\x83, pe care st\xc4\x83 de citit deviza ordinului cu coroana regal\xc4\x83, \xc3\xaen interior monograma \xe2\x80\x9eWR\xe2\x80\x9d (Wilhelminus Rex) al fondatorului; a doua const\xc4\x83 dintr-o coroan\xc4\x83 de frunzi\xc8\x99 de stejar cu dou\xc4\x83 s\xc4\x83bii (spade) \xc3\xaencruci\xc8\x99ate la mijloc; a treia este identic\xc4\x83 cu prima, cu excep\xc8\x9bia monogramei, \xc3\xaenlocuit\xc4\x83 de un vultur negru. _NEWLINE_Acest ordin a fost acel cu cele mai multe nuan\xc8\x9b\xc4\x83ri. Cele mai importante ar fi: Decora\xc8\x9bia cu s\xc4\x83bii (spade) ca merit de r\xc4\x83zboi (1848); frunz\xc4\x83 de stejar pentru titularii de clasa I \xc8\x99i II care au de\xc8\x9binut anterior clasa II sau III; onorarea cu brilian\xc8\x9bi pentru clasa I \xc8\x99i II.)'